NaiveNeuron/SloPal huggingface dataset:
Laššáková, Jana, podpredsedníčka NR SR (2012-05-15):
Teraz sa pýtam spravodajcu, či chce zaujať stanovisko k rozprave. (Reakcia spravodajcu.) Áno. Nech sa páči, pán spravodajca.
Saková, Denisa, ministerka vnútra SR (2018-12-03):
Ďakujem veľmi pekne za slovo. Vážený pán predsedajúci, vážené dámy poslankyne, vážení páni poslanci, dovoľte mi, aby som predniesla úvodné slovo k vládnemu návrhu zákona o ochrane oznamovateľov protispoločenskej činnosti a o zmene a doplnení niektorých zákonov. Predložený návrh zákona má nahradiť v súčasnosti platný zákon, ktorý predstavoval v čase jeho prijatia dovtedy neexistujúci nástroj právnej ochrany oznamovateľov protispoločenskej činnosti. Aplikačná prax v uplynulých štyroch rokov nám však priniesla poznatky, ktoré odôvodňujú zmeny najmä v posilnení ochrany oznamovateľov a v jej novom inštitucionálnom zakotvení, čo je hlavný dôvod na predloženie novej právnej úpravy. Návrh zákona o ochrane oznamovateľov protispoločenskej činnosti vychádza zo súčasnej právnej úpravy a využíva poznatky získané z jej aplikačnej praxe. Zároveň sa na ňu nadväzuje a dopĺňa ju s cieľom prehĺbiť, rozšíriť a zefektívniť ochranu poskytovanú oznamovateľom protispoločenskej činnosti. Tento účel sa má dosiahnuť predovšetkým prostredníctvom presunu podstatných kompetencií týkajúcich sa ochrany oznamovateľov z inšpektorátov práce na novozriadený úrad na ochranu oznamovateľov Slovenskej republiky. Úlohou tohto nezávislého orgánu štátnej správy s celoštátnou pôsobnosťou bude najmä poskytovať ochranu oznamovateľom, kontrolovať dodržiavanie predmetného zákona, poskytovať odborné stanoviská a poradenstvo k aplikácii návrhu zákona, robiť osvetu v oblasti poskytovania ochrany tzv. whistleblowerom a poskytovať odmenu oznamovateľovi a raz ročne predkladať Národnej rade Slovenskej republiky správu o svojej činnosti. Predsedu tohto úradu bude voliť Národná rada Slovenskej republiky spomedzi dvoch kandidátov vybraných odbornou komisiou a po verejnom vypočutí. Členovia komisie budú menovaní prezidentom Slovenskej republiky, vládou Slovenskej republiky, verejným ochrancom práv, radou pre štátnu službu a poradným orgánom vlády v oblasti mimovládnych organizácii a rozvoja občianskej spoločnosti. Vládny návrh zákona obsahuje aj ďalšie viaceré čiastkové opatrenia, ktoré majú za cieľ posilniť ochranu poskytovanú oznamovateľom protispoločenskej činnosti, ako napríklad rozšírenie definície závažnej protispoločenskej činnosti o správne delikty s hornou hranicou možnej pokuty 30-tisíc eur, v súčasnosti je to 50-tisíc eur, alebo zavedenie priestupkovej zodpovednosti pre osobu, ktorá v mene zamestnávateľa urobí voči oznamovateľovi nejaký negatívny postih alebo ktorá vyzradí totožnosť oznamovateľa. Záverom si dovoľujem vás požiadať o prerokovanie predloženého materiálu. Ďakujem veľmi pekne.
Bublavý, Dušan, poslanec NR SR (2015-03-17):
Pán kolega Hlina, ďakujem ti pekne za odborné školenie kolegov z OĽaNO. Ja keď som si prečítal návrh zákona a bod 4 čl. 98 ods. 1 znie: „Výsledky referenda sú platné, ak bolo rozhodnutie prijaté nadpolovičnou väčšinou účastníkov referenda.“ Takže si predstavme, že desať účastníkov referenda, z toho šesť ľudí zahlasuje a referendum je platné. Veď to je odtrhnuté od reality, prepánakráľa. Takže keď chceme takto tvoriť zákony a s takýmito návrhmi, to je naozaj na zasmiatie. Igor, no tento návrh je ozaj na zasmiatie. A ešte keď je to ústavný zákon. A akým spôsobom a s kým ho chcete schváliť?
Ďurica, Ondrej, poslanec NR SR (2022-12-07):
Spojím, spojím.
P. Hrušovský, predseda NR SR: (2005-01-19):
Poprosím teraz pána poslanca Janiša, aby z poverenia výboru pre hospodárstvo, privatizáciu a podnikanie informoval Národnú radu o prerokúvaní návrhu zákona vo výbore, ako aj o odporúčaní výboru prerokúvať vládny návrh zákona. Nech sa páči.
Figeľ, Ján, podpredseda NR SR (2014-11-08):
Ďalej v rozprave vystúpi Alojz Hlina, nech sa páči.
Blanár, Juraj, podpredseda NR SR (2021-09-22):
Teraz udeľujem slovo pánovi predsedovi výboru Richardovi Vašečkovi, ktorý vystúpi v rozprave.
P. Hrušovský, predseda NR SR: (2003-11-05):
(Hlasovanie.) 136 prítomných, 64 za, 4 proti, 64 sa zdržalo, 4 nehlasovali. Návrh sme neschválili. Hlasujeme o podanom návrhu pod poradovým číslom...
Kollár, Boris, predseda NR SR (2020-07-08):
Ďakujem. Dávam slovo spoločnému spravodajcovi z výboru pre kultúru a médiá, poslancovi Miroslavovi Kollárovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
Remišová, Veronika, poslankyňa NR SR (2018-02-07):
Ale ďakujem, ďakujem kolegom za faktické poznámky. Na druhej strane je legitímna otázka aj to, že či chceme nejakým spôsobom podporovať elitu a podporovať nadané deti. Ja si myslím, že áno, že ten systém podpory pre nadané deti by tu mal byť. Priemer, to sme tu už mali, už sme tu mali komunizmus, totalitu, priemer, všetci museli chodiť do rovnakej školy. Takže ten systém podpory nadaných detí by sme určite si mali, mali by sme tu podporovať, mali by sme si ho pestovať, čo nevylučuje to, že základné školy by mali byť excelentné. Jedno ani druhé sa nevylučuje.
Laššáková, Jana, podpredsedníčka NR SR (2013-03-20):
Na vystúpenie pani poslankyne s faktickou poznámkou pani poslankyňa Vaľová. Končím možnosť prihlásiť sa s faktickými poznámkami. Do rozpravy?
Šípošová, Janka, poslankyňa NR SR (2015-05-22):
Vážený pán predsedajúci, vážený zlomok Národnej rady Slovenskej republiky, v súlade § 80 ods. 1 zákona o rokovacom poriadku som prevzala zastúpenie určeného spravodajcu k návrhu uvedeného zákona a predkladám informáciu k tomuto zákonu. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokoval Ústavnoprávny výbor Národnej rady Slovenskej republiky a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo a odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pán predsedajúci, prosím vás, otvorte rozpravu a rada by som sa tiež prihlásila do rozpravy.
Pčolinský, Peter, podpredseda NR SR (2023-03-16):
(Zaznievanie gongu.) Dobrý deň prajem. Vážené panie poslankyne, vážení páni poslanci, otváram tretí rokovací deň 88. schôdze Národnej rady Slovenskej republiky. Na dnešnom rokovacom dni o ospravedlnenie neúčasti požiadali poslanci Vladimír Baláž, Stanislav Kubánek, Igor Matovič, Ján Mičovský, Peter Šuca a Jana Vaľová. Skôr ako budeme pokračovať v rámci schváleného programu, dovoľte, aby som zablahoželal k okrúhlemu výročiu kancelárovi Národnej rady Danielovi Guspanovi k jeho narodeninám, má 60 rokov, tak mu pekne blahoželáme. (Potlesk.) Teraz by sme mali pristúpiť k druhému čítaniu návrhu skupiny poslancov na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov a o zmene a doplnení niektorých zákonov. Návrh zákona má parlamentnú tlač 1396. Informácia výborov má tlač 1396a. Nakoľko nevidím navrhovateľa v sále, vyhlasujem jednu minútu prestávku. Poslanci majú byť v sále. Nie je povinnosťou predsedajúceho im vyvolávať, že kde sú. Takže čo sa týka tejto tlače, nakoľko mám informáciu, že ešte nie je dopracovaný pozmeňujúci návrh, tento bod prepadáva na koniec schôdze, 1396 tlač. Ja idem podľa čísla tlačí. Ďalším bodom je druhé čítanie poslanca Kyselicu, Jany Majorovej Garstkovej na vydanie zákona, ktorým sa mení a dopĺňa zákon 647/2007 Z. z. o cestovných dokladoch a o zmene a doplnení niektorých zákonov v znení neskorších predpisov. Návrh zákona je pod tlačou 1360, spoločná správa výborov má tlač 1360a. Dávam slovo poslancovi Lukášovi Kyselicovi, aby návrh zákon odôvodnil. (Rokovanie o návrhu poslancov Národnej rady Slovenskej republiky Lukáša Kyselicu a Jany Majorovej Garstkovej na vydanie zákona, ktorým sa mení a dopĺňa zákon č. 647/2007 Z. z. o cestovných dokladoch a o zmene a doplnení niektorých zákonov v znení neskorších predpisov , tlač 1360.)
Paška, Pavol, predseda NR SR (2014-10-21):
(Hlasovanie.) 138 prítomných, 134 bolo za, 4 sa zdržali. Návrh sme postúpili do druhého čítania.
Laurenčík, Milan, podpredseda NR SR (2021-01-12):
Pán poslanec Jaroslav Baška.
Mihál, Jozef, podpredseda vlády a minister práce, sociálnych vecí a rodiny SR (2010-12-15):
Ďakujem. Dobrý deň prajem. Vážený pán predseda, vážené panie poslankyne, vážení páni poslanci, vážení prítomní. Vládny návrh zákona, ktorým sa mení a dopĺňa zákon č. 311/2001 Z. z. Zákonník práce sa predkladá na základe povinnosti Slovenskej republiky vykonať transpozíciu práva Európskej únie do právneho poriadku Slovenskej republiky, ako aj na základe odôvodneného stanoviska Európskej komisie zaslaného Slovenskej republike. V odôvodnenom stanovisku Európskej komisie sa uvádza, že Slovenská republika si nesplnila svoje povinnosti vo vzťahu k transpozícii Smernice Rady 76/2007 EHS o vykonávaní zásady rovnakého zaobchádzania s mužmi a ženami, pokiaľ ide o prístup k zamestnaniu, odbornej príprave a postupu v zamestnaní a o pracovné podmienky. Európska komisia vo svojom stanovisku vyzvala Slovenskú republiku, aby prijala potrebné opatrenia s cieľom vyhovieť tomuto odôvodnenému stanovisku. Z uvedeného dôvodu sa navrhuje v čl. I Zákonníka práce zosúladiť zásadu rovnakého zaobchádzania a prípustné rozdielne zaobchádzanie s právom Európskej únie a s antidiskriminačným zákonom, doplniť ďalšie oprávnenia, ktoré prináležia žene po návrate z materskej dovolenky a mužovi po návrate z rodičovskej dovolenky podľa § 166, ods. 1 Zákonníka práce, predovšetkým, aby zamestnanec a zamestnankyňa boli zamestnávateľom zaradení späť do práce za podmienok, ktoré pre nich nebudú menej priaznivé ako podmienky, ktoré mali v čase, keď nastúpili na materskú alebo rodičovskú dovolenku a aby mali právo na prospech z akéhokoľvek zlepšenia, ktoré by vo vzťahu k ich pracovným podmienkam nastalo, ak by nenastúpili na príslušnú dovolenku. Ďalej sa navrhuje stanoviť, aby sa osobitná ochrana žien vzťahovala len na ženy v období bezprostredne po narodení dieťaťa, vzhľadom na to, že ochrana tehotnej ženy alebo matky vo vzťahu k inej žene, ktorá nie je matkou, je považovaná za žiaducu len vtedy, ak ide o ochranu z dôvodu ochrany biologického stavu ženy v čase tehotenstva a po pôrode. Návrhom zákona sa ďalej navrhuje upraviť zriadenie, zloženie a činnosť európskych zamestnaneckých rád v súlade s novou smernicou Európskeho parlamentu a Rady 2009/38 ES a upraviť návrat zamestnankyne a zamestnanca po rodičovskej dovolenke a oznamovaciu povinnosť ženy a muža v prípade, ak chcú nastúpiť na materskú alebo rodičovskú dovolenku v súlade so smernicou Rady 2010/18 EÚ, ktorou sa vykonáva revidovaná Rámcová dohoda o rodičovskej dovolenke. Ďakujem za pozornosť a poprosím vás o podporu tohto návrhu.
Laššáková, Jana, podpredsedníčka NR SR (2014-06-04):
S reakciou pán poslanec Poliačik.
Kollár, Boris, predseda NR SR (2022-03-16):
Prosím, prezentujme sa a hlasujeme. (Hlasovanie.) Prítomných 129 poslancov, za 85, proti 16, zdržalo sa 27, nehlasoval 1. Konštatujem, že sme tento návrh schválili. Pristúpime k hlasovaniu o bode 31 programu. Je to prvé čítanie o vládnom návrhu zákona, ktorým sa mení a dopĺňa zákon č. 1/2014 Z. z. o organizovaní verejných športových podujatí, tlač 909. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport poslancovi Karolovi Kučerovi, aby hlasovanie uviedol. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 1/2014 Z. z. o organizovaní verejných športových podujatí a o zmene a doplnení niektorých zákonov v znení neskorších predpisov , tlač 909.)
Grendel, Gábor, podpredseda NR SR (2022-10-21):
S reakciou na faktické poznámky pán poslanec Peter Osuský.
B. Bugár, podpredseda NR SR: (2002-05-16):
(Hlasovanie.) Prítomných je 120 poslancov, za 117, nehlasovali 3. Konštatujem, že sme navrhované uznesenie schválili. Nasleduje hlasovanie o vládnom návrhu zákona o navrátení nezákonne vyvezených kultúrnych predmetov , tlač 1489. Spravodajcom je pán poslanec Kužma.
Kollár, Boris, predseda NR SR (2022-09-20):
Prosím, neprerušujte pána Pročka. Dajte mu späť časť, prosím vás pekne, lebo ste ho prerušili. On by to chcel dokončiť. Možno ešte porozpráva s kým spal. Nech sa páči. Vráťte pánovi Pročkovi čas. Dve minúty mu tam dajte.
Kadúc, Miroslav, poslanec NR SR (2012-10-29):
Ďakujem za slovo. Pán predseda, s ohľadom na hroziaci štrajk zamestnancov justície by som chcel v mene poslaneckých klubov OĽaNO, SaS a SDKÚ dať návrh, aby sa Národná rada uzniesla na tom, že požiada ministerstvo spravodlivosti o správu o aktuálnom stave justície, či je stav pokojný a stabilizovaný, ako hovorí pán minister. (Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2017-04-06):
Poprosím pána ministra práce, sociálnych vecí a rodiny, nech už je kdekoľvek v rámci Národnej rady, aby sa dostavil do rokovacej sály. Je tu zopár poslancov, ktorí to s jeho odvolaním myslia vážne. Ďakujem. A budeme pokračovať v rozprave. Za klub SME RODINA teraz vystúpi pani poslankyňa Krištúfková, nech sa páči. Ešte sa vás opýtam, pani poslankyňa, že či trváte na tom, aby tu bol pán minister, lebo môžem aj prerušiť a môžeme počkať, kým príde do rokovacej sály, aby ste mu mohli adresovať svoje vystúpenie.
Hort, Milan, podpredseda NR SR (2011-09-13):
Ďalej sa do rozpravy na základe § 27 rokovacieho poriadku prihlásil pán poslanec Paška ako navrhovateľ.
Blanár, Juraj, podpredseda NR SR (2023-03-16):
Pán poslanec Habánik s ďalšou faktickou.
Blaha, Ľuboš, podpredseda NR SR (2024-04-17):
Ďakujem pekne. Otváram rozpravu o tomto bode programu. Do rozpravy som dostal dve písomné prihlášky, pán poslanec Tomáš Valášek za klub Progresívne Slovensko a pán poslanec Ján Ferenčák za stranu HLAS – sociálna demokracia. Poprosím o slovo pána poslanca Tomáša Valáška. Nech sa páči.
Kollár Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 146, za 71, proti 12, zdržalo sa 62, 1 nehlasoval. Uvedený návrh sme neschválili. Konštatujem, že Národná rada neschválila uznesenie k návrhu štátneho záverečného účtu. Pristúpime k hlasovaniu o návrhu uznesenia k programu stability na roky 2023 až 2026 (tlač 1715) bod 85 schváleného programu. Prosím, predsedu výboru pre financie a rozpočet, poslanca Mariána Viskupiča, aby hlasovanie uviedol. (Hlasovanie o programe stability Slovenskej republiky na roky 2023 až 2026 , tlač 1715.)
Duchoň, Daniel, poslanec NR SR (2013-09-03):
Ďakujem pekne. Pán poslanec, podľa môjho názoru ste sa skôr venoval nie celkom obsahu tejto novely, ale skôr opatreniam, ktoré boli predtým schválené. Myslím si, že všetci konštatujeme, že miera daňových únikov a daňových podvodov je na Slovensku veľmi značná, a preto ja vítam túto novelu tohto zákona o používaní elektronickej registračnej pokladnice, pretože ďalšou mierou prispieva k tomu, aby sa jednoducho tieto daňové podvody eliminovali a navrhuje a zavádza ustanovenia, ktorých cieľom je práve zabrániť kráteniu prijatých tržieb pri predaji tovaru alebo poskytovaní služieb a, samozrejme, tým dosiahnuť aj vyšší výber daní. To znamená, cieľom tejto novely je zaviesť či už opatrenia technického charakteru, ktoré smerujú či už k tým, ktorí používajú registračné pokladnice, alebo priamo k výrobcom a, samozrejme, takýmto spôsobom jednoducho eliminovať tie podvody, ktoré sa dejú aj v súvislosti s vydávaním pokladničných bločkov. Takže vnímam to ako ďalší krok k tomu, aby miera týchto daňových podvodov a s tým teda súvisiacich daňových únikov bola čo najmenšia. Ďakujem.
B. Bugár, podpredseda NR SR: (2004-11-30):
Otváram rozpravu o tomto bode programu a pýtam sa, kto sa hlási ústne do rozpravy? Sedmi páni poslanci. Končím možnosť sa prihlásiť ústne do rozpravy. Pán poslanec Ondriaš ako prvý, potom pani poslankyňa Henzélyová, pán poslanec Ševc, Heriban, Cuper a pán poslanec Hopta. Páni technici, prosím vás, aby ste jedného pána Heribana vymazali, lebo dvakrát je pán poslanec na tabuli. K. Ondriaš, poslanec: Vážený pán predsedajúci, dámy a páni, vystúpim veľmi krátko. Chcem povedať, že Komunistická strana Slovenska je rozhodne proti takémuto uzneseniu. Ja si myslím, že by sme si nemali mýliť, že Národná rada Slovenskej republiky nemá nahrádzať Najvyšší súd Ukrajiny. Ďalej by som chcel povedať, že keď ešte pred 100, 200, 300 rokmi niekto išiel rabovať Ukrajinu, zobral si delá, kone, pušky, vojakov a urobil určitú činnosť, v súčasnosti to robia médiá. Ďakujem za pozornosť.
Grendel, Gábor, podpredseda NR SR (2020-07-09):
S faktickou poznámkou, pán poslanec Cmorej.
Glváč, Martin, podpredseda NR SR (2018-01-30):
Ďalší v rozprave vystúpi pán poslanec Heger. Nech sa páči.
Kollár, Boris, predseda NR SR (2021-05-13):
Prosím, prezentujme sa a hlasujme. (Hlasovanie.) Prítomných 125 poslancov, za 115, zdržali sa 10. Konštatujem, že Národná rada sa uzniesla, že tento návrh zákona prerokuje v druhom čítaní. Ďalej pristúpime k hlasovaniu o pridelení návrhu výborom a o určení gestorského výboru ako aj lehoty na jeho prerokovanie. Prosím spravodajcu, aby uviedol hlasovanie.
Bugár, Béla, podpredseda NR SR (2017-06-21):
Vážené panie poslankyne, páni poslanci, na základe poverenia (ruch v sále), pán poslanec Osuský; na základe poverenia predsedu Národnej rady a na základe žiadosti troch poslaneckých klubov zvolávam poslanecké grémium. (Zasadanie poslaneckého grémia.) (Po zasadaní poslaneckého grémia.)
Brisudová, Martina, poslankyňa NR SR (2023-06-15):
Ďakujem pekne, pán minister, za vašu odpoveď na moju položenú otázku. My sme vlastne už o tejto problematike sčasti hovorili na výbore pre verejnú správu a regionálny rozvoj. Hovorili sme aj o regionálnom príspevku, ktorý sa vlastne poskytuje cez okresné úrady z vášho ministerstva. Chcem sa opýtať, či je pravdou, že bolo pozastavené vyhodnocovanie týchto žiadostí, ktoré už boli podané na základe výzvy na rok 2023, to je moja prvá otázka. Tiež sa chcem opýtať, či vlastne plánujete aj niečo úplne nové. Lebo to, čo ste predstavili, je vlastne nadväzovanie na tie projekty, ktoré už boli rozbehnuté počas pôsobenia predchádzajúcej vlády. A tretia vec je tá, že či ministerstvo, alebo teda vy osobne, alebo prostredníctvom štátnych tajomníkov budete navštevovať menej rozvinuté regióny, aby ste sa teda osobne zoznámili s tou problematikou počas teda vášho obdobia pôsobenia vlády odborníkov. Ďakujem pekne.
Laššáková, Jana, podpredsedníčka NR SR (2015-04-17):
Pán poslanec Lipšic, nech sa páči. Pán poslanec Viskupič, ale by som vás prosila, aby ste faktické poznámky naozaj nemali s takými urážlivými výrazmi, ako ich máte. Nech sa páči, pán poslanec.
Figeľ, Ján, podpredseda NR SR (2014-02-11):
S ďalším vystúpením v rozprave podľa poradia je Mikuláš Huba. Nech sa páči, pán kolega.
Dobeš, Peter, poslanec NR SR (2020-07-24):
Ďakujem za slovo, pán predsedajúci. Vážený pán minister, trefné, oceňujem vystúpenie, ktoré bolo z nadhľadu. Ak robíte prácu ináč, tak zrazu ste podozrivý, tak aspoň hovorí opozícia. Ja by som chcel vyzvať, aby sme ľudí nezastrašovali aj týmito vstupmi dnešnej rozpravy. Často ideme na city, často sa snažíme ísť do intímnych častí ľudí, na vierovyznanie, možno aj na nejaké diskrétne veci sa chceme pýtať, čo si myslím, že celkom nepatrí na takéto, na takúto rozpravu. Cítime a počúvame, že je zjavne taká nervozita na strane opozícii, pozície. Prečo, skúsme si odpovedať každý sám. Viackrát sme počuli také príslovia. Jedno by som si vybral: „Kto chce biť, palicu si nájde.“ Chcem verne podporiť vládu a pána premiéra, keďže dnes sa málo ďakuje, chcem poďakovať za to, čo ste doteraz urobili. Napriek útokom, mediálnym tlakom, koronekrízy ťaháte ďalej tento štát a nie je to jednoduché aj v dnešnej spoločnosti. Ďakujem.
Blanár, Juraj, podpredseda NR SR (2021-06-25):
Vážené pani poslankyne, páni poslanci, chcem vás len informovať, aby ste vedeli, že čo sa deje. V súčasnosti Národná rada Slovenskej republiky je uzavretá kvôli bezpečnostnému riziku. Do budovy ani z budovy nikto nie je vypúšťaný, pretože bola nahlásená ohrozujúca záležitosť. Majú preverovať túto záležitosť, avšak nemalo by to mať vplyv na náš priebeh rokovania. Toľko len pre informovanosť, aby ste nemali obavy z toho. Budeme pokračovať ďalej. Pán poslanec Martin Čepček, nech sa páči.
P. Hrušovský, predseda NR SR: (2005-01-18):
(Hlasovanie.) 123 prítomných, 55 za, 5 proti, 44 sa zdržalo, 19 nehlasovalo. Návrh sme nechválili. Druhý návrh. Pani poslankyňa žiada, aby vláda Slovenskej republiky podala informáciu o objeme pomoci, ktorú poskytla postihnutým občanom v oblastiach Ázie a Afriky živelnou pohromou. Takto znel návrh, pani poslankyňa. Informácia... (Reakcie z pléna.) Nie, nie, nie. Informácia o objeme pomoci. (Reakcia poslankyne.) Prosím, prezentujme sa a hlasujme. (Hlasovanie.) 125 prítomných, 64 za návrh, 1 proti, 37 sa zdržalo, 23 nehlasovalo. Návrh sme schválili. Pán poslanec Blajsko navrhuje, aby sme požiadali vládu Slovenskej republiky o predloženie správy, aké boli zo strany štátu prijaté opatrenia pre ochranu majetku akcionárov Prvej garantovanej akciovej spoločnosti v súvislosti s postupom orgánov činných v trestnom konaní. Hlasujeme. (Hlasovanie.) 125 prítomných, 72 za návrh, 31 sa zdržalo, 22 nehlasovalo. Návrh pána poslanca Blajska sme schválili. Pán poslanec Fajnor žiada, aby Národná rada prijala uznesenie, ktorým požiada vládu Slovenskej republiky o predloženie správy o prehratom spore Slovenskej republiky s ČSOB v sume 24 mld. Sk. Hlasujeme, páni poslanci. (Hlasovanie.) 127 prítomných, 62 za návrh, 13 proti, 24 sa zdržalo, 28 nehlasovalo. Návrh sme neschválili. Pán poslanec Hopta požiadal Národnú radu o zaradenie na štvrtkové rokovanie ako prvý bod programu správu vlády o politických, bezpečnostných a ekonomických dopadoch návštevy prezidenta Busha a Putina v Slovenskej republike. Hlasujeme, páni poslanci. (Hlasovanie.) 117 prítomných, 17 za návrh, 52 proti, 25 sa zdržalo, 23 nehlasovalo. Návrh pána poslanca Hoptu sme neschválili. Pán poslanec Mikolaj žiada, aby Národná rada prijala uznesenie k otázke územnej autonómie na etnickom princípe. Hlasujeme, páni poslanci. (Hlasovanie.) 124 prítomných, 56 za návrh, 3 proti, 36 sa zdržalo, 29 nehlasovalo. Návrh sme neschválili. Ďalší návrh podal pán poslanec Šulaj, ktorý žiada, aby sme prijali uznesenie, v ktorom požiadame vládu Slovenskej republiky, aby vypracovala správu o príjmoch z rozpočtov EÚ a odvodoch do rozpočtov Európskej únie za rok 2004. Páni poslanci, prezentujme sa a hlasujme. (Hlasovanie.) 126 prítomných, 69 za návrh, 36 sa zdržalo, 21 nehlasovalo. Návrh sme schválili. Pán poslanec podal ďalší návrh, ktorý korešpondoval s návrhom pána poslanca Hoptu. Pán poslanec, ten sme neschválili. Nech sa páči, zapnite pána poslanca Šulaja. Zapnite pána poslanca Šulaja, lebo presne nemám zachytený ten návrh vášho...
Blaha, Ľuboš, podpredseda NR SR (2024-02-16):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči, môžte.
Hraško, Igor, poslanec NR SR (2013-09-25):
Ďakujem pekne, pani predsedajúca. Pán poslanec Číž, ja začnem opačne, ako som si napísal poznámky alebo teda poznačil k vášmu vystúpeniu. Hovorili ste, že ste tuná ešte v parlamente nezažili takýto prístup, aký tuná bol. Ale pokiaľ si spomínam, a sledoval som rokovania Národnej rady ako obyčajný občan Slovenskej republiky, ešte nie poslanec. Nepamätám si, že by som naozaj zažil ja takú aroganciu moci, akú zažívame v súčasnosti. Ja som upozorňoval vo svojej rozprave na to, že váš predseda, ani vaši, vaše predsedajúce nereagovali na útoky verbálne, ktoré tuná boli, a potom opakované verbálne útoky a potom došla obrana. Ale toto už bolo veľmi kritizované, lebo to už bol fyzický útok. To bola len fyzická obrana voči predtým vykonaným verbálnym útokom. Na základe tohto vy vlastne chcete meniť rokovací poriadok. Ale v prvom rade si urobte vy poriadok vo vlastných radoch. Keby predseda parlamentu dodržiaval rokovací poriadok a vyžadoval od vlády, aby tu bola pri interpeláciách, aby tu bola pri odvolávaní, aby boli dodržiavané riadne ustanovenia rokovacieho poriadku, k ničomu takémuto by nedošlo. K ničomu takémuto by nedošlo. Ja som hovoril, riešme príčiny, neriešme niekoľkonásobne potom dôsledky. Toto je jednoduché, odstráňme príčinu. Prestaňte sa tu hrať na nejakých väčších, ako sú tu všetci ostatní (kýchnutie v sále), na zdravie, pravda je, pani predsedajúca. Prestaňte sa hrať na veľmi veľkých, buďme naozaj rovnocenní a všetko bude v poriadku. Ale vy naozaj predvádzate takú aroganciu, že naozaj tu už stúpa žlč v človeku, a potom sa nedá ani emócie udržať, ani nič. A prečo potom vaši poslanci tuná napádajú, napadli v skupine dokonca? Viete, aký rozdiel medzi, teda ako sa posudzuje útok skupiny osôb pod vplyvom návykovej látky na jednotlivca? A aká je možná nevyhnutná obrana voči takejto skupine? Ja sa obávam, že naozaj mohli byť použité aj iné veci. Našťastie neboli.
Grendel, Gábor, podpredseda NR SR (2021-05-06):
Ďakujem pekne, pán predseda. Chce zaujať záverečné slovo pán spravodajca? Nie. Prerušujem rokovanie o tomto bode programu. Vyhlasujem dvojminútovú prestávku, po ktorej pristúpime k hlasovaniu o prerokovaných bodoch. (Dvojminútová prestávka.) (Po prestávke.)
Pamula, Peter, poslanec NR SR (2017-05-16):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní.
Blahová, Natália, poslankyňa NR SR (2019-04-04):
Ďakujem pekne. Pani poslankyňa, v krátkom čase predkladáte opäť zákon, ktorý je evidentne zosnovaný na lobistický tlak a ktorý ste opäť evidentne nevypracovávali vy a opäť je to právny nezmysel. A som presvedčená, že nielen to, ale že je aj protiústavný. Zbavujete jednotlivé strany sporu ďalšej možnosti, ako priniesť do sporu dôkazy, čo si myslím, že je naozaj v rozpore s ústavou a v rozpore s tým, čo ste hovorili. Napádali ste, že znalecký posudok zadaný jednou stranou je nezávislý. Ja vás upozorňujem, že znalec nie je právny zástupca, čiže nekoná v záujme jednej strany. Znalec je nezávislý a jeho posudok zadaný na akúkoľvek objednávku musí byť nezávislý, pretože je viazaný zákonmi, nie je to advokát, je to odborník. Momentálne ste napadli všetkých znalcov, ktorí robia znalecké posudky dlhé roky, a upodozrievate ich verejne, že sú úplatní. Nevymožiteľnosť práva a neschopnosť súdov sa nedá riešiť takouto, takýmto zbavením ľudí možnosti priniesť nový dôkaz na pojednávanie. To, že súdy robia prieťahy, že tu máme nevymožiteľnosť práva, že súdy sú neschopné z kapacitných dôvodov riešiť konania ohľadom maloletých do 6 mesiacov, ako im ukladá zákon, nie je problém toho, že si donesie jedna strana odborný znalecký posudok s guľatým razítkom. Ja vás vyzývam, aj kolegovia, aj pani poslankyňa, aby ste upustili od tohoto návrhu, lebo ak bude schválený, tak sa ocitne na Ústavnom súde. Ďakujem pekne.
Jurinová, Erika, poslankyňa NR SR (2016-09-09):
Ďakujem pekne. Asi pred hodinou sa tu odohral taký drobný incident, nebudem ho popisovať. Ja by som len chcela poprosiť pánov, ktorí sú v tejto rokovacej sále, aby sa pred ženami vyjadrovali naozaj slušne, aby nenadávali. Mám niekedy pocit, že slušne sa vieme správať len pred mikrofónom alebo aspoň nepoužívame také hnusné výrazy. Tak prosím dôsledne mužov, aby sa snažili aj v súkromných rozhovoroch so ženami takto vystupovať minimálne. Ďakujem.
Paška, Pavol, predseda NR SR (2014-10-21):
(Hlasovanie.) 138 za, 118 bolo za, 20 sa zdržalo. Zvolili sme pána Branislava Masára za člena Dozornej rady Sociálnej poisťovne. Pani poslankyňa Vitteková uvedie v prvom čítaní hlasovanie o vládnom návrhu zákona, ktorým sa dopĺňa Občiansky súdny poriadok, je to tlač 1186. (Hlasovanie o vládnom návrhu zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a ktorým sa dopĺňajú niektoré zákony , tlač 1186.)
Grendel, Gábor, podpredseda NR SR (2021-11-02):
Prezentujme sa a hlasujme. (Hlasovanie.) Prítomných 126 poslancov, za 80, proti 38, zdržali sa 8, hlasovali všetci prítomní. Aj tento pozmeňujúci návrh sme schválili.
Lehotský, Tomáš, poslanec NR SR (2021-11-02):
Vážený pán predsedajúci, dovoľte mi, prosím, ako určenému spravodajcovi výboru predniesť spoločnú správu výborov Národnej rady o výsledku prerokovania vládneho návrhu zákona, ktorým sa mení a dopĺňa zákon o účtovníctve (tlač 635). Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov Národnej rady o prerokovaní vyššie uvedeného návrhu zákona. Národná rada uznesením č. 949 z 24. septembra 2021 pridelila vládny návrh zákona týmto výborom Národnej rady Slovenskej republiky: výboru pre financie a rozpočet, ústavnoprávnemu výboru. Určila zároveň výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory toto stanovisko: Odporúčanie pre Národnú radu návrh schváliť s pozmeňujúcimi a doplňujúcimi návrhmi (výbor pre financie a rozpočet, ústavnoprávny výbor). Z uznesení výborov Národnej rady Slovenskej republiky uvedených pod bodom III tejto správy vyplývajú pozmeňujúce a doplňujúce návrhy uvedené pod bodom IV spoločnej správy. Gestorský výbor odporúčal o návrhoch výborov Národnej rady, ktoré sú uvedené v spoločnej správe, hlasovať takto: O bodoch spoločnej správy č. 1 až 7 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade návrh zákona schváliť s pozmeňujúcimi a doplňujúcimi návrhmi. Spoločná správa výborov o prerokovaní vládneho návrhu zákona bola schválená uznesením gestorského výboru č. 244 z 19. októbra 2021. Týmto uznesením výbor zároveň poveril spoločného spravodajcu, mňa, aby na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, pán predsedajúci. Skončil som, otvorte, prosím, rozpravu.
Tomáš, Erik, poslanec NR SR (2021-05-03):
Janko, ty si sa na úvod svojho prejavu tak začudoval, že poslanci OĽANO sú schopní zatlieskať aj takej veci, že pol hodinu mešká člen vlády na zasadnutie parlamentu, ale neviem, prečo sa ty čuduješ, pretože poslanci OĽANO sú schopní tlieskať úplne všetkému. Tí napríklad zatlieskali pri schválení rozpočtu s niekoľkomiliardovou sekerou. Tí tlieskali aj pri tom, keď sa zrušil 13. dôchodok, tí tlieskali aj pri tom, keď zrušili obedy zadarmo, ba dokonca tlieskali aj pánovi Krajčímu, ktorý aj po odstúpení z funkcie tvrdil, že on všetko perfektne zvládol v pandémii, čo na to, že 11 800 obetí máme. Oni ešte aj tomu zatlieskali. Janko, čiže ty sa vôbec tomu nečuduj, tu sa tento klub roztlieskavačov dobre platených, za 4 300 čistého bude tlieskať len taký fukot.
Kremský, Peter, poslanec NR SR (2023-03-22):
Ďakujem veľmi pekne. No ja chcem zareagovať len na to, čo tu práve aj zaznelo, aj spomínal to pán kolega Viskupič, tie peniaze z výnosov z tohto solidárneho odvodu majú ísť na pomoc občanom a firmám s energiami. Presne tak, ako to hovorí to nariadenie Európskej komisie. Ja si myslím, že to nie je ani možné inak použiť. Čiže to, čo tu neustále opakujete, to ako zase, že lebo Matovič, tak očiernime to, opľujme, lebo Matovič, to je jeden veľký nezmysel. Ako som to spomínal, nikto, ani vy, ani nik iný nemôže si povedať, že to pôjde na to, čo ja chcem, pretože to je tam jasne určené. A možno ešte jednu vec, Marián, opäť ďalšie zavádzanie, tvrdíš, že som povedal, že návrh Matoviča neprejde. Nič také som nepovedal, proste ty tu zavádzaš, ty si vytvoríš slameného panáka, ktorého potom biješ, a si veľký hrdina, ale ten slamený panák je len slamený panák. Ja som nič také nepovedal, ja som len povedal to, že mám na to svoj názor, je asi verejnej známe, že nie som priaznivcom tohto návrhu, ale v OĽANO asi na rozdiel od vás je sloboda a demokracia a môžme o tom slobodne diskutovať, povedať svoj názor a myslieť si o tom svoje, napriek tomu nie sme nepriatelia, nikto nás nevykopne zo strany, ako sa to stalo v SaS-ke už veľa ľuďom. Takže rozumiem, že vy sa tu takto držíte, no mám vám, pani Zemanová, zopakovať tie mená? Asi by som to nestihol za 23 sekúnd, lebo ich bolo aspoň 50, tých ľudí. Takže takéto pomery u nás nemáme, u nás je slobodný názor na všeličo, ale, Marián, naozaj si myslím, že je nevhodné, aby si tu takto zavádzal a ohýbal moje slová.
Zmajkovičová, Renáta, podpredsedníčka NR SR (2012-05-10):
Pán poslanec Jánoš.
Hrnčiar, Andrej, podpredseda NR SR (2016-04-26):
Pán poslanec Fedor.
Bugár, Béla, podpredseda NR SR (2011-09-13):
Pán poslanec Kondrót.
Jurinová, Erika, podpredsedníčka NR SR (2014-12-09):
Ďakujem pekne, pán minister. Prosím, pán spravodajca, ktorého určil navrhnutý gestorský výbor pre ľudské práva a národnostné menšiny, poslanca Vladimíra Jánoša, aby predniesol správu.
V. Veteška, podpredseda NR SR: (2005-12-08):
Vážené panie poslankyne, vážení páni poslanci, budeme pokračovať v popoludňajšom rokovaní 52. schôdze Národnej rady. Na programe je hodina otázok. Tento bod programu teraz otváram. Zo všetkých otázok, ktoré písomne položili poslanci do 12.00 hodiny, určení overovatelia schôdze vyžrebovali ich poradie. Pripomínam, že na otázky poslancov, ktorí nie sú prítomní v rokovacej sále, sa neodpovedá. Prosím pána predsedu vlády, aby oznámil, ktorých členov vlády určil, že budú odpovedať na otázky za neprítomných členov vlády, prípadne, že bude za nich odpovedať sám. Nech sa páči, pán predseda.
M. Číž, podpredseda NR SR: (2008-07-01):
Je tu návrh v zmysle rokovacieho poriadku. Pýtam sa, či je všeobecný súhlas s týmto návrhom. (Hlasy v sále.) Nie. Prezentujeme sa, prosím, poprosím ešte zaujať pánov poslancov miesta, ešte ideme hlasovať o zaradení ďalšieho bodu programu. Poprosím zaujať miesta pánov poslancov. Máme procedurálny návrh, v ktorom pani poslankyňa žiada zaradenie nového bodu programu, ktorým je odvolanie dozornej rady uvedeného úradu a navrhnutie a schválenie jej nových členov. Dobre. Poprosím, pokiaľ sú zaujaté miesta, prezentujeme sa a hlasujeme, prosím, o tomto návrhu. (Hlasovanie.) Prítomných 128 poslancov, za návrh 75 poslancov, proti 15 poslancov, zdržalo sa 19 poslancov, nehlasovalo 19 poslancov. Tento návrh sme schválili a budeme ho realizovať tak, ako ho predniesla pani poslankyňa. Takže poprosím teraz ešte tri minúty na prestávku a po troch minútach budeme pokračovať v rokovaní o prerušenom bode programu. (Prestávka.) (Po prestávke.)
Bittó Cigániková, Jana, poslankyňa NR SR (2022-02-08):
Chcem len pripomenúť kolegom zo zdravotníckeho výboru, že o 12.00 h pokračuje zdravotnícky výbor. Ďakujem. (Prestávka.)
Bugár, Béla, podpredseda NR SR (2018-05-29):
Pán poslanec Kotleba.
Viskupič, Jozef, poslanec NR SR (2010-11-30):
Ďakujem. Pán kolega, pán poslanec Abrhan, ja by som chcel oceniť to, ako ste vlastne prierezovo označili body, ktoré sme mali aj pri rokovaniach, ktoré sme mali jednak s ministrom a jednak aj na výbore, a zároveň aj poďakovať, že sme strávili niekoľko hodín a niekoľko stretnutí s ministrom a že nastala ako keby dohoda a prišli pozmeňujúce návrhy. A z tohto miesta by som chcel aj tento váš posledný pozmeňujúci návrh označiť za rozumný. A ja osobne nemám s ním problém ho podporiť. Ďakujem.
Šeliga, Juraj, podpredseda NR SR (2020-11-03):
Ďakujem. Prezentujme sa, prosím a hlasujme. (Hlasovanie.) Prítomných 121, za 94, proti 4, zdržalo sa 23, hlasovali všetci prítomní. Konštatujem, že sme tento návrh sme schválili. Nech sa páči.
Matovič, Igor, poslanec NR SR (2012-07-03):
Pán predseda Paška, súhlasím s vami, že to, čo povedal Martin Poliačik, že zovšeobecniť, že povedať, že rokovací poriadok je sto rokov za opicami, nebolo správne. Možno teda to myslel tak, že teda vlastne možno vo využívaní nejakých technických vymožeností, v tejto časti asi teda je možno aj dvesto. Ale mrzí ma trošku to, že hoci teda na druhej strane chápem to, čo hovoríte, že by sme sa mali dohodnúť všetci, a keď sa teda niekomu to nepáči, tak vlastne by tam nemala byť vôľa meniť rokovací poriadok. Ale niekedy možno treba otvoriť diskusiu, keďže vlastne stále sú ľudia, ktorí si myslia, že Jozef a Erika týmto návrhom chceli poslancom napichať čipi a sledovať ich, kade sa pohybujú po parlamente a podobne, a ani si neprečítali samotný návrh. Ale naozaj tomu návrhu ide iba o jedno jediné, aby sme tú kartičku, ktorú teraz, na základe jej zasunutia môžem rozprávať do tohoto mikrofónu, aby sme takto isto miesto toho, že sa zapisujeme tam anonymne, aby sme prišli sem ráno, zasunuli, a tým pádom sa de facto podpísali. Myslím, že nikomu z nás nevyhovuje, a to verím, že aj poslancom SMER-u, nám, KDH, MOST-u, SDKÚ, SaS, že nikomu z nás nevyhovuje, že ľudia si o nás myslia, že podvádzame pri podpisovaní. A to nevyhovuje určite ani pánovi Bugárovi, ktorý sa vyjadril kriticky, a z tohoto pohľadu by bolo dobré, aby sme ľuďom nedali zámienku, aby nás podozrievali z toho, že falšujeme podpisy pri dochádzke. Lebo dnes naozaj je, podľa súčasného stavu je možné, že poslanec sa rozhodne jednoducho v ten deň neprísť do práce, iba sa dohodne so svojím kolegom, aby ho podpísal, a teoreticky ho tam vlastne podpísať môže, nemusí sa zúčastniť vôbec rokovania, nemusí vôbec hlasovať, ale mzdu dostane. A toto nie je fér voči ľuďom, ktorí naozaj poctivo musia prísť a strkať svoje pichačky každé ráno a každý deň na konci zmeny v práci do pichačiek... (Prerušenie vystúpenia časomerom.)
M. Kuruc, poslanec: (2008-01-21):
Keď sa tak všetci tu pozrieme, tak z členov vlády je tu jeden, premiér sa tu od svojho plamenného prejavu v prvej hodine, za ktorý by sa nemusel hanbiť ani Klement Gottwald, tak odvtedy sa tu neukázal, tak dá sa len na záver konštatovať, že po svojom prejave aj so svojimi ministrami ušli odtiaľto ako malé deti z tohto parlamentu. Ďakujem.
Figeľ, Ján, podpredseda NR SR (2013-05-29):
Nech sa páči, Martin Fecko.
T. Cabaj, podpredseda NR SR: (2010-03-04):
Pán predseda výboru Burian bol jediný prihlásený do rozpravy. Vyhlasujem rozpravu za skončenú. Pán navrhovateľ sa nechce vyjadriť, ani pán spravodajca. Ďakujem pekne. Prerušujem rokovanie o tomto bode programu. Budeme pokračovať druhým čítaním o návrhu poslanca Národnej rady Slovenskej republiky Mojmíra Mamojku na vydanie zákona, ktorým sa mení zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov . Návrh zákona je uverejnený ako tlač 1450 a spoločnú správu výborov máme ako tlač 1450a. Dávam teraz slovo pánu predsedovi výboru Mojmírovi Mamojkovi, aby návrh zákona odôvodnil.
Hort, Milan, podpredseda NR SR (2011-03-29):
Pán kolega, ale skúste reagovať na predrečníka.
Jánoš, Vladimír, poslanec NR SR (2015-01-27):
Ďakujem veľmi pekne. Vážený pán predseda, pani poslankyne, páni poslanci, dovoľte mi, aby som z poverenia gestorského Výboru Národnej rady Slovenskej republiky pre ľudské práva a národnostné menšiny uviedol spoločnú správu výborov o prerokovaní vládneho návrhu zákona, ktorým sa mení a dopĺňa zákon č. 85/1990 Zb. o petičnom práve v znení neskorších predpisov a ktorým sa dopĺňa zákon č. 305/2013 Z. z. o e-Governmente v znení zákona č. 214/2014 Z. z., ktorý máme pod tlačou 1290. Uvedený návrh zákona bol uznesením Národnej rady pridelený na prerokovanie ústavnoprávnemu výboru, výboru pre verejnú správu a výboru pre ľudské práva a národnosti a postavenie žien ako gestorskému výboru. Uvedené výbory vládny návrh zákona prerokovali v určenej lehote a zhodne ho odporúčali Národnej rade schváliť s pripomienkami. Gestorský výbor nedostal žiadne stanoviská od poslancov tých výborov, ktorým návrhom zákona nebol pridelený na prerokovanie. Pozmeňujúce návrhy, ktoré vyplývajú z uznesení výborov, sú uvedené v časti IV spoločnej správy. Gestorský výbor navrhuje o nich hlasovať nasledovne: spoločne o pozmeňujúcich návrhoch v bodoch 1 a 3 až 14 spoločne s odporúčaním schváliť a osobitne o pozmeňujúcom návrhu č. 2 s odporúčaním neschváliť. Gestorský výbor odporúča Národnej rade aj zákon ako celok schváliť v znení pripomienok uvedených v spoločnej správe výborov. Spoločná správa výborov bola schválená uznesením gestorského výboru z 22. januára 2015 pod číslom 159. Vážený pán predseda, skončil som, otvorte, prosím, rozpravu.
Brocka, Július, poslanec NR SR (2013-12-17):
Pani kolegyňa Nicholsonová, keď navrhujete niečo, s čím ja nesúhlasím, ja nemám povinnosť navrhnúť niečo iné. Predstavte si, veď niekedy sú tu také návrhy, vyslovené blbosti, a ostatní nemajú povinnosť navrhnúť preto niečo iné, jednoducho nenavrhnú nič. Ale sú, ako ste vy povedali, to s vami súhlasím, že každý sme z iného cesta. Ja mám niekedy pocit, že sme každý z iného sveta. Ja aj moji kolegovia, myslím z KDH, môžem hovoriť za kolegov, my nepovažujeme plodnosť za chorobu. Ako takýto skratkový prístup, aký ste vy teraz prezentovali, prepáčte, pani kolegyňa, keby sme nemali na Slovensku už jednu skúsenosť, dokonca medzinárodný škandál, ale Slovensko už so sterilizáciami sa takto uviedlo. My sme sa naozaj museli pred celým svetom obhajovať a jednoducho toto, čo vy hovoríte, určite nie je riešením. Práve preto, že sama ste vo svojom zdôvodnení hovorili, že hoci je to medicínsky nenáročný zákrok, ale je to zákrok s celoživotnými dôsledkami. Čiže aká potom slobodná voľba, keď už sa nebudete môcť alebo človek sa nebude môcť slobodne rozhodnúť splodiť dieťa alebo otehotnieť. Pani kolegyňa, je to návrh a je o postoji k životu. A pre niekoho je ľudský život nedotknuteľný aj v tomto ohľade.
Baránik, Alojz, poslanec NR SR (2020-06-09):
Ja by som sa vyjadril len k selektívnym argumentáciám, ktoré tu prebehli počas tej časti rozpravy, ktorej som sa zúčastnil, špecificky ku kolegovi Gyimesimu. Pán kolega Gyimesi, nie je pravdou, že tí, čo obhajujú voľný trh, sú menej sociálni ako tí, ktorí preferujú zákazy. Ja osobne si tento druh argumentácie vyprosím. Nie ste vy väčší sociálne cítiaci človek, ako je ktokoľvek v SaS-ke. Pretože uznávam, že naše cesty, ako sa dostať k tomu, aby sme pomáhali našim voličom, občanom k lepšiemu životu, môžu byť rôzne, ale aby ste sa vy tu povyšovali nad ľudí, ktorí ctia voľnú ekonomiku ako najlepší spôsob k tomu, aby sa naši občania ekonomicky pozdvihli, a teda mali lepší život, to si vyprosím. Teraz, pokiaľ ide o koaličnú dohodu, na svete je veľa dohôd, ktoré majú relatívnu platnosť a je jasné, že rôzne dohody majú rôznu vynutiteľnosť. Preto odborné vyjadrenia takých právnikov, ako je pán Mazurek, viete, čo si s nimi môžme urobiť. (Reakcia z pléna. Prerušenie vystúpenia predsedajúcim.)
Urban, Miroslav, poslanec NR SR (2023-06-27):
Ďakujem za slovo. Správne tu odznelo, že náš štát nie je viazaný na žiadne náboženstvo, ani na žiadnu ideológiu. Áno, ale to, čo tu predstavujú liberáli, to je ideológia, to je liberálny svet, liberálny pohľad na svet je to gender ideológia. Takže ak nemáme byť viazaní na žiadnu ideológiu, tak prečo by sme sa mali zrovna podrobiť. Väčšina tejto liberálnej propagande alebo ideológie, väčšina nemá prečo alebo nesmieme ustupovať menšinovým názorom za to, že populárne alebo, že sú pretlačované nejakými mimovládnymi organizáciami, médiami alebo Európskou úniou. Nie je dôvod, aby sme konzervatívne zmýšľajúci úplne ustupovali liberálnym hodnotám, liberálnym názorom. Medzi tým konzervatívny svetom a liberálnym musí byť nejaká symbióza a nemôže to byť prestrelené do toho liberálneho sveta, že je to niečo super, a že tomu sa všetkému podriadime. Ja si myslím, že rodič má zasahovať do toho, čo sa týka povedzme sexuálnej výchovy, čo moje deti učia v škole. A nie som za to, aby tam prednášali na školách nejaké mimovládky alebo nejakí gender aktivisti z denníka N alebo zo SME. Viete, ak oni prednášajú, prečo by to mali moje deti počúvať. Samozrejme, správny je ten informovaný súhlas. Ak budem vidieť, že tam sú nejakí politickí nominanti alebo ľudia s takouto sexuálnou deviáciou, tak poviem nie. Nechcem, aby to tie deti počúvali. Viete, takže určite tento návrh zákona podporím a myslím, že je úplne správny. Ďakujem.
Jarjabek, Dušan, poslanec NR SR (2020-07-15):
Ďakujem pekne za slovo, pán predsedajúci. Ja sa vôbec nechcem montovať do tejto výsostne odbornej debaty, moja odbornosť je niekde úplne inde, mňa skôr zaujíma ten pod... ten, ten problém, ktorý tuná už bol niekoľkokrát pretraktovaný, a to je ten problém verejnej a tajnej voľby. Hovorili sme o tom aj v iných prípadoch, samozrejme, preto sa znovu pýtam, pýtal sa niekto kandidátov na generálneho prokurátora alebo špeciálneho prokurátora, či by uprednostnili v rámci svojej funkcie a v rámci svojho života v tejto funkcii skôr tajnú voľbu alebo verejnú voľbu? Ide mi, samozrejme, o istý pocit zaväzujúcej vďačnosti, v úvodzovkách, prosím vás, takto to berte, voči tým, ktorí ma volili, resp., ktorí ma nevolili, čo sa dá teda v budúcnosti určite zneužiť. Bavili sme sa o tom niekoľkokrát, čo je demokratickejšie, čo nie je demokratickejšie, čo teda je únosnejšie, neúnosnejšie aj pri iných voľbách, ale nikto sa nepýtal tých, ktorých sa to priamo týka, čo by ozaj uprednostnili, či tajnú voľbu, alebo verejnú voľbu. Ja viem, tie argumenty poznám, ktoré ako budú hovoriť, a chceme... ale tu nejde o poslancov. Tu ide o samotných kandidátov, ktorí sa stanú tým teda generálnym prokurátorom, resp. špeciálnym prokurátorom, či ho takáto voľba verejná nebude do budúcnosti zaväzovať. A naozaj sa na to pýtam, mňa to ako problém skutočne zaujíma preto, lebo sme sa o tom bavili niekoľkokrát z hľadiska ústavných sudcov, kandidátov, ktorých som sa na to niekoľkých pýtal, určite hovorili o tajnej voľbe práve preto, aby neboli s nikým v budúcnosti konfrontovaní. Aj politicky.
V. Veteška, podpredseda NR SR: (2004-01-23):
Prosím, pán poslanec, keby ste predniesli spravodajskú správu. I. Harna, poslanec: Vážený pán predsedajúci, vážené dámy, vážení páni, vážení kolegovia. Výbor Národnej rady Slovenskej republiky pre hospodárstvo, privatizáciu a podnikanie svojím uznesením č. 265 z 15. januára 2004 ma určil za spravodajcu k návrhu poslancov Národnej rady Slovenskej republiky Branislava Opaterného a Ivana Šimka na vydanie zákona, ktorým sa mení a dopĺňa zákon č. 608/2003 Z. z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku, takzvaný stavebný zákon, v znení neskorších predpisov tlač č. 530. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený predložený návrh zákona je zmätočný, pretože paragrafované znenie zákona hovorí o tom, teda názov zákona, že sa mení a dopĺňa zákon, tak ako som hovoril, č. 50/1976 Zb. o územnom plánovaní a stavebnom poriadku, takzvaný stavebný zákon, v znení neskorších predpisov a v čl. 1 predloženého návrhu zákona je napísané, že sa mení zákon o štátnej správe v školstve a školskej samospráve. Ja som na toto upozornil predkladateľov, aby proste s týmto návrhom zákona sa niečo urobilo, pretože takto, ako je predložený, nemôže byť predmetom rokovania ani výborov Národnej rady, ani teda schôdze Národnej rady, takže ja nemôžem navrhnúť nič iné, než vrátiť tento zákon na prepracovanie predkladateľom.